**DĖL PRAŠYMO PERDUOTI VALSTYBINĖS MIŠKŲ ŪKIO PASKIRTIES ŽEMĖS SKLYPUS VALDYTI, NAUDOTI IR DISPONUOTI JAIS PATIKĖJIMO TEISE ROKIŠKIO RAJONO SAVIVALDYBEI**

2022 m. gruodžio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 40 punktu, 16 straipsnio 2 dalies 27 punktu, Lietuvos Respublikos žemės įstatymo 7 straipsnio 3 dalimi, Lietuvos Respublikos miškų įstatymo 4 straipsnio 12 dalimi, 5 straipsnio 51 dalimi, Rokiškio rajono savivaldybės taryba n u s p r e n d ž i a:

1. Prašyti Lietuvos Respublikos Vyriausybės perduoti Rokiškio rajono savivaldybei valstybinei funkcijai (viešosios paskirties rekreacijai ir poilsiui) įgyvendinti valstybinės reikšmės miškų ūkio paskirties (naudojimo būdas – rekreacinių miškų sklypai) žemės sklypus valdyti, naudoti ir disponuoti jais patikėjimo teise:

* 1. Rokiškio mieste esantį:
     1. 2,2630 ha ploto žemės sklypą, kurio unikalus Nr. 4400-2101-1185;
     2. 0,7402 ha ploto žemės sklypą, kurio unikalus Nr. 4400-2101-1130;
     3. 0,6734 ha ploto žemės sklypą, kurio unikalus Nr. 4400-2101-1222;
     4. 0,7972 ha ploto žemės sklypą, kurio unikalus Nr. 4400-2101-1174;
     5. 3,7672 ha ploto žemės sklypą, kurio unikalus Nr. 4400-2101-1196;
     6. 5,3838 ha ploto žemės sklypą, kurio unikalus Nr. 4400-2101-1241;
     7. 1,7754 ha ploto žemės sklypą, kurio unikalus Nr. 4400-2088-2662;
     8. 14,9413 ha ploto žemės sklypą, kurio unikalus Nr. 4400-2101-1009;
     9. 4,9969 ha ploto žemės sklypą, kurio unikalus Nr. 4400-2101-0977;
     10. 37,1030 ha ploto žemės sklypą, kurio unikalus Nr. 4400-2166-4764;
     11. 0,7734 ha ploto žemės sklypą, kurio unikalus Nr. 4400-2100-9378;
     12. 1,7361 ha ploto žemės sklypą, kurio unikalus Nr. 4400-2100-9612;
     13. 0,7658 ha ploto žemės sklypą, kurio unikalus Nr. 4400-2101-1030;
     14. 1,4330 ha ploto žemės sklypą, kurio unikalus Nr. 4400-2100-9723;
     15. 8,4314 ha ploto žemės sklypą, kurio unikalus Nr. 4400-2101-0888;
     16. 1,0178 ha ploto žemės sklypą, kurio unikalus Nr. 4400-2100-9334;
     17. 1,4919 ha ploto žemės sklypą, kurio unikalus Nr. 4400-2100-9201;
     18. 0,1953 ha ploto žemės sklypą, kurio unikalus Nr. 4400-2100-9767;
     19. 2,9511 ha ploto žemės sklypą, kurio unikalus Nr. 4400-2100-9296;
     20. 1,3946 ha ploto žemės sklypą, kurio unikalus Nr. 4400-2088-2826;

1.2. Pandėlio mieste esantį 22,2058 ha ploto žemės sklypą, kurio unikalus Nr. 4400-2101-8533;

1.3. Obelių mieste esantį 0,5368 ha ploto žemės sklypą, kurio unikalus Nr. 4400-2101-1096.

2. Pavesti Rokiškio rajono savivaldybės administracijai parengti ir pateikti Lietuvos Respublikos Vyriausybei dokumentus dėl šio sprendimo 1 punkte nurodytų valstybinės miškų ūkio paskirties žemės sklypų perdavimo Rokiškio rajono savivaldybei valdyti, naudoti ir disponuoti jais patikėjimo teise.

3. Įgalioti Rokiškio rajono savivaldybės administracijos direktorių pasirašyti dokumentus dėl šio sprendimo 1 punkte nurodytų valstybinės žemės sklypų perėmimo.

4. Sprendimą skelbti Teisės aktų registre ir savivaldybės interneto svetainėje [www.rokiskis.lt](http://www.rokiskis.lt)

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL PRAŠYMO PERDUOTI VALSTYBINĖS MIŠKŲ ŪKIO PASKIRTIES ŽEMĖS SKLYPUS VALDYTI, NAUDOTI IR DISPONUOTI JAIS PATIKĖJIMO TEISE ROKIŠKIO RAJONO SAVIVALDYBEI“ AIŠKINAMASIS RAŠTAS**

**Sprendimo projekto tikslai ir uždaviniai.**

Gauti savivaldybės tarybos pritarimą, dėl valstybinės miškų ūkio paskirties (naudojimo būdas – rekreacinių miškų sklypai) žemės sklypų perėmimo savivaldybei valdyti, naudoti ir disponuoti jais patikėjimo teise.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos žemės įstatymas, Lietuvos Respublikos miškų įstatymas.

**Sprendimo projekto esmė.**

Lietuvos Respublikos vietos savivaldos įstatymo 7 straipsnio 40 punkte nustatyta, kad valstybinė (valstybės perduota savivaldybėms) funkcija yra: kitos pagal įstatymus perduotos funkcijos. Vietos savivaldos įstatymo 16 straipsnio 2 dalies 27 punkte nustatyta, kad sprendimų dėl savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise priėmimas yra savivaldybės tarybos kompetencija.

Vadovaujantis Lietuvos Respublikos žemės įstatymo 7 straipsnio 3 dalimi, Vyriausybės nutarimais valstybinės miško žemės sklypai gali būti perduodami patikėjimo teise Miškų įstatymo nustatytiems subjektams valstybinėms funkcijoms atlikti. Valstybinės žemės sklypai Vyriausybės nutarimais gali būti perduodami patikėjimo teise ir kitiems Valstybės ir savivaldybių turto valdymo, naudojimo ir disponavimo juo įstatyme nurodytiems subjektams, kai įstatymais jiems priskiriamos valstybinės funkcijos.

Lietuvos Respublikos miškų įstatymo 4 straipsnio 12 dalyje įtvirtinta, kad valstybinę miško žemę patikėjimo teise valdo miškų urėdija, valstybinių rezervatų direkcijos, nacionalinių parkų direkcijos, savivaldybės ir kiti juridiniai asmenys. Valstybinės miško žemės sklypai patikėjimo teise perduodami šiems subjektams Vyriausybės nutarimais valstybinėms funkcijoms įgyvendinti Lietuvos Respublikos žemės įstatymo nustatyta tvarka.

Vadovaujantis Miškų įstatymo 5 straipsnio 51 dalimi, savivaldybės atlieka valstybinę funkciją – prižiūri, saugo ir tvarko joms viešosios paskirties rekreacijai ir poilsiui patikėjimo teise perduotus valstybinės miško žemės sklypus.

Nacionalinės žemės tarnybos prie Žemės ūkio ministerijos Rokiškio skyriaus 2013-03-14 organizuotame susitikime su Rokiškio rajono savivaldybės meru ir VĮ Rokiškio miškų urėdijos atstovais dėl Rokiškio, Obelių ir Pandėlio miestų miškų perdavimo savivaldybei arba VĮ Rokiškio miškų urėdijai, buvo nutarta miestų teritorijose visus valstybinės reikšmės miškus, perduoti valdyti patikėjimo teise Rokiškio rajono savivaldybei (2013-03-14 protokolas Nr. 25PRT-(14.25.6)-1).

**Laukiami rezultatai.**

Bus sudaryta galimybė perimti valstybinius miškų ūkio paskirties sklypus valdyti patikėjimo teise. Perėmus sklypus valdyti patikėjimo teise, savivaldybė įgis teisę juos valdyti ir jais disponuoti teisės aktų nustatyta tvarka.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos. Galimai ateinančiais laikotarpiais bus reikalingos savivaldybės biudžeto ar kitų šaltinių lėšos miškų priežiūrai, pritaikymui reakreacijai.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėja | Violeta Bieliūnaitė-Vanagienė |